ঢাকা, ১১ জুলাই (শীর্ষ নিউজ ডেস্ক): সিরিয়ার প্রেসিডেন্ট বাশার আল আসাদের সমর্থকরা রাজধানী দামেস্কে মার্কিন ও ফরাসি দূতাবাসে হামলা চালিয়েছে। তবে হামলায় কোনো হতাহতের ঘটনা ঘটেনি বলে জানিয়েছেন মার্কিন দূতাবাসের একজন পদস্থ কর্মকর্তা। ওই কর্মকর্তা জানান, হামলাকারীরা ভবনের জানালার কাচ ভাঙচুর করেছে এবং সিরিয়ার পতাকা উত্তোলন করেছে।  এর আগে ফরাসি দূতাবাসে গার্ডরা ফাঁকা গুলি করে হামলাকারীদের ছত্রভঙ্গ করে দেয়।  সিরিয়ার কেন্দ্রীয় নগরী হামায় মার্কিন ও ফরাসি  রাষ্ট্রদূতের সফরের কয়েকদিন পরে এ হামলার ঘটনা ঘটে।  সরকারপন্থি বিক্ষোভাকারীরা ২ দিন ধরে মার্কিন ও ফরাসি দূতাবাসের সামনে বিক্ষোভ করে আসছে।  (শীর্ষ নিউজ ডটকম/মাবি/এআইকে/২১.১১ঘ.)